11. ฐานะทางการเงินและผลการดำเนินงาน

1) สรุปรายงานการตรวจสอบบัญชีของผู้สอบบัญชีของบริษัทฯ และบริษัทย่อย สำหรับปี 2554

ผู้สอบบัญชีของบริษัทฯและบริษัทย่อยคือ นางวิไลรัตน์ โรจน์นครินทร์ ทะเบียนเลขที่ 3104 จาก
บริษัท สอบบัญชี ดี ไอ เอ อินเตอร์เนชั่นแนล จำกัด ได้รายงานการตรวจสอบบัญชีว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไปและมีความเห็นว่า
งบการเงินแสดงฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2) สรุปฐานะทางการเงินและผลการดำเนินงานรวม

ผลการดำเนินงานและฐานะทางการเงินของบริษัทและบริษัทย่อยในรอบระยะเวลา 3 ปีที่ผ่านมาสรุปได้ดังนี้ 

หมายเหตุ : งบการเงินสำหรับปี 2552 ยังคงใช้มาตรฐานบัญชีฉบับเดิม

[]

[][]

[][][]

4. อัตราส่วนทางการเงิน

[]*/ รอเสนอต่อที่ประชุมผู้ถือหุ้นเพื่อพิจารณา

3) คำอธิบายและการวิเคราะห์ผลการดำเนินงานและฐานะทางการเงิน

(1) ผลการดำเนินงาน

รายได้

ในปี 2554 บริษัทและบริษัทย่อยมีรายได้จากการขายและบริการรวม 1,132 ล้านบาท
เปรียบเทียบกับปี 2553 ซึ่งมีรายได้จากการขายและบริการรวม 1,094 ล้านบาท
เพิ่มขึ้นประมาณร้อยละ 3.47 และในปี 2554 มีรายได้อื่นรวม 12 ล้านบาท
เทียบกับปีก่อนซึ่งมีจำนวน 7 ล้านบาท ทำให้รายได้รวมของปี 2554 มีจำนวนทั้งสิ้น 1,144
ล้านบาท ในขณะที่ปี 2553 มีจำนวนทั้งสิ้น 1,101 ล้านบาท เพิ่มขึ้นประมาณร้อยละ 3.91
การเพิ่มขึ้นของรายได้ในปี 2554 เกิดจากบริษัทฯ
ได้รับรู้รายได้จากการขายที่ดินในนิคมอุตสาหกรรรม ทีเอฟดี จำนวน 663 ล้านบาท เพิ่มขึ้นร้อยละ
100 ในส่วนอาคารชุดอาคารชุดลดลงจาก 833 ล้านบาท ในปี 2553 เป็น 185 ล้านบาท ในปี
2554 หรือลดลงประมาณร้อยละ 78 นอกจากนี้รายได้จากค่าเช่าและค่าบริการเพิ่มขึ้นจาก 261
ล้านบาท ในปี 2553 เป็น 284 ล้านบาท ในปี 2554 หรือเพิ่มขึ้นประมาณร้อยละ 9 ทั้งนี้เกิดจาก

รายได้จากการขายอาคารชุด บริษัทฯ รับรู้รายได้ส่วนใหญ่ไปแล้วในปี 2553

รายได้อื่นในปี 2554 จำนวน 12 ล้านบาท เพิ่มขึ้นจากปี 2553 จำนวน 5 ล้านบาท

ต้นทุนขายและบริการ

อัตราส่วนต้นทุนต่อยอดขายสำหรับปี 2554 ยังอยู่ในระดับเดียวกันกับปีก่อน ที่ประมาณร้อยละ 65
ในขณะที่ต้นทุนการให้เช่าและบริการในปี 2554 ได้ลดลงเป็นร้อยละ 50 ของรายได้ เทียบกับปี
2553 ซึ่งมีอัตราร้อยละ 57 ของรายได้
ทำให้อัตราส่วนต้นทุนขายและบริการโดยรวมแล้วอยู่ที่อัตราร้อยละ 61 ลดลงจากปี 2553
ซึ่งอยู่ที่อัตราร้อยละ 65

ค่าใช้จ่ายในการดำเนินงาน

ค่าใช้จ่ายในการขายและบริหารต่อรายได้จากการขายและบริการของปี 2554 เท่ากับร้อยละ 17
เทียบกับปี 2553 ซึ่งเท่ากับร้อยละ 16
ส่วนค่าใช้จ่ายทางการเงินจากดอกเบี้ยได้ลดลงอย่างมีนัยสำคัญจาก 88 ล้านบาทในปี 2553 เป็น
71 ล้านบาท ในปี 2554 ซึ่งลดลงประมาณร้อยละ 19
ทั้งนี้เกิดจากบริษัทได้ชำระเงินกู้ยืมเงินจากสถาบันการเงิน
โดยนำเงินจากการขายที่ดินและโอนกรรมสิทธิ์ให้กับลูกค้ามาชำระหนี้คืนให้กับสบันการเงิน
เป็นการลดภาระค่าใช้จ่ายทางการเงิน

กำไรสุทธิ

ปี 2554 บริษัทและบริษัทย่อยมีผลกำไรสุทธิรวม 147 ล้านบาท เทียบกับปี 2553 ซึ่งมีกำไรสุทธิ
140 ล้านบาท เพิ่มขึ้นประมาณร้อยละ 5 ทั้งนี้เกิดจากในปี 2554
บริษัทฯได้รับรู้รายได้กำไรจากการขายที่ดินจำนวน 663 ล้านบาท ดังได้กล่าวมาแล้วในหัวข้อรายได้
ในส่วนของงบเฉพาะบริษัทมีผลขาดกำไรสุทธิ 135 ล้านบาท เทียบกับปีก่อนซึ่งมีกำไรสุทธิ 149
ล้านบาท ลดลงประมาณร้อยละ 9 เกิดจากรายได้หลักจากการขายอาคารชุดและบริการในปี 2554
ได้ลดลงจากปีก่อนประมาณร้อยละ 78

หมายเหตุ : ตามรายงานงบกำไรขาดทุนของบริษัทฯ และบริษัทย่อย สิ้นสุดวันที่ 31 ธันวาคม 2553
ที่เผยแพร่ผ่านระบบตลาดหลักทรัพย์ เมื่อวันที่ 17 กุมภาพันธ์ 2554 บริษัทฯ
และบริษัทย่อยมีผลขาดทุนรวม 46.17 ล้านบาท และข้อมูลงบกำไรขาดทุนของบริษัทฯ และบริษัทย่อย
สิ้นสุดวันที่ 31 ธันวาคม 2553 ซึ่งแสดงเปรียบเทียบไว้ในงบการเงินประจำปี 2554
ฉบับที่เผยแพร่ผ่านระบบตลาดหลักทรัพย์เมื่อวันที่ 29 กุมภาพันธ์ 2555 ซึ่งแสดงกำไรปี 2553
จำนวน 140.54 ล้านบาท
โดยเหตุผลหลักของการเปลี่ยนแปลงจากขาดทุนเป็นกำไรของข้อมูลในงบปี 2553
ที่นำมาเปรียบเทียบในงบปี 2554 นั้น เนื่องจาก ปี 2554 บริษัทฯ
ได้ปฏิบัติตามมาตรฐานการบัญชีใหม่ตามที่สภาวิชาชีพบัญชีได้มีการออกประกาศไปแล้วรวมถึงการเปลี่ยนแปลงมาตรฐานการบัญชีในเรื่องการเปลี่ยนแปลงนโยบายการบันทึกบัญชีรับรู้รายได้ของธุรกิจพัฒนาอสังหาริมทรัพย์จากเดิมวิธีการรับรู้รายได้ตามอัตราส่วนงานที่ทำเสร็จ
มาเป็นรับรู้รายได้เมื่อได้โอนความเสี่ยงและผลตอบแทนที่เป็นสาระสำคัญของความเป็นเจ้าของให้กับผู้ซื้อแล้ว
จึงมีผลต่อการรับรู้กำไร(ขาดทุน)สุทธิของบริษัทและบริษัทย่อย
เมื่อบริษัทฯได้เปลี่ยนวิธีการรับรู้รายได้จากการขายอาคารชุดให้สอดคล้องกับข้อกำหนดของมาตรฐานการบัญชีใหม่แล้ว
ซึ่งได้ทำการปรับย้อนหลังในปี 2553 ด้วย ทำให้ในปี 2553
ซึ่งเดิมรับรู้รายได้ตามอัตราส่วนงานที่ทำเสร็จ มีรายได้จากการขายอาคารชุด ก่อนปรับปรุงมีจำนวน
103.18 ล้านบาท หลังปรับปรุงด้วยการบันทึกรายได้เมื่อโอนกรรมสิทธิ์ให้กับผู้ซื้อมีจำนวนเป็น
833.31 ล้านบาท เพิ่มขึ้น 730.13 ล้านบาท มีผลกำไร(ขาดทุน)
ส่วนที่เป็นของบริษัทใหญ่ก่อนปรับปรุงเป็น จำนวน (46.17) ล้านบาท หลังปรับปรุงมีจำนวนเป็น
140.54 ล้านบาท มีกำไรต่อหุ้นก่อนปรับปรุง (0.0658) บาท หลังปรับปรุงมีกำไรต่อหุ้น 0.2004
บาท เพิ่มขึ้นหุ้นละ 0.2662 บาท ซึ่งในปี 2553
ได้รับรู้รายได้การโอนกรรมสิทธิ์การขายคอนโดมิเนียม 59 เฮอริเทจจำนวนมาก

ทั้งนี้การเปลี่ยนแปลงดังกล่าวเป็นเพียงการเปลี่ยนแปลงนโยบายการบัญชีตามที่กล่าวข้างต้นเท่านั้น
มิได้ทำให้ปัจจัยพื้นฐานในการดำเนินธุรกิจของบริษัทเปลี่ยนแปลงไป

(2) ฐานะทางการเงิน

  สินทรัพย์

ณ วันที่ 31 ธันวาคม 2554 บริษัทและบริษัทย่อยมีสินทรัพย์รวมทั้งสิ้น 2,433 ล้านบาท
ในจำนวนนี้เป็นสินทรัพย์ในรูปของที่ดินและอาคารที่มีไว้ขายและให้เช่า และสิทธิการเช่ารวมทั้งสิ้น
2,081 ล้านบาท คิดเป็นสัดส่วนร้อยละ 86
ส่วนที่เหลือเป็นสินทรัพย์หมุนเวียนและอุปกรณ์ที่ใช้ในการดำเนินงาน
เปรียบเทียบกับขนาดของสินทรัพย์รวมปี 2553 ซึ่งมีเท่ากับ 2,515 ล้านบาทแล้ว ลดลง 82
ล้านบาท หรือประมาณร้อยละ 3 ทั้งนี้เป็นเพราะในระหว่างปี 2554 บริษัทฯ
ได้โอนกรรมสิทธิ์ในอาคารชุดให้กับลูกค้า
และโอนกรรมสิทธิ์ในที่ดินให้กับลูกค้าทำให้ขนาดสินทรัพย์รวมลดลง ในปี 2555 บริษัทฯ
ยังคงมีการขยายการลงทุนและพัฒนาในโครงการต่าง ๆ อย่างต่อเนื่อง เพื่อเพิ่มรายได้ให้กับบริษัทฯ

หนี้สิน

ณ สิ้นปี 2554 บริษัทและบริษัทย่อยมีหนี้สินรวมทั้งสิ้น 1,431 ล้านบาท
ประกอบด้วยหนี้เงินกู้ระยะยาว 777 ล้านบาท หนี้เงินกู้ระยะสั้น 257 ล้านบาท เจ้าหนี้การค้า 256
ล้านบาท และหนี้สินอื่น 141 ล้านบาท เปรียบเทียบกับปี 2553 ซึ่งมีหนี้สินรวม 1,659 ล้านบาทแล้ว
มีหนี้สินลดลง 228 ล้านบาท หรือลดลงประมาณร้อยละ 14 อัตราส่วนหนี้สินต่อทุนลดลงจาก 1.94
เท่าในปี 2553 เป็น 1.43 เท่าในปี 2554
ทั้งนี้เกิดจากการที่บริษัทและบริษัทย่อยได้ชำระเงินกู้ยืมเงินจากสถาบันการเงิน
จากการที่ได้โอนกรรมสิทธิ์ในอาคารชุด และโอนกรรมสิทธิ์ในที่ดินระหว่างปี 2554

ส่วนของผู้ถือหุ้น

ส่วนของผู้ถือหุ้น ณ สิ้นปี 2554 มีทั้งสิ้น 1,003 ล้านบาท
ซึ่งประกอบด้วยทุนที่ออกจำหน่ายและชำระเต็มมูลค่าแล้วจำนวน 701 ล้านบาท ส่วนเกินมูลค่าหุ้น
147 ล้านบาท กำไรสะสม 16 ล้านบาท ผลต่างจากการเปลี่ยนแปลงสัดส่วนเงินลงทุนในบริษัทย่อย
46 ล้านบาท และส่วนของผู้ถือหุ้นส่วนน้อยของบริษัทย่อย 80 ล้านบาท เปรียบเทียบกับปี 2553
ซึ่งมีส่วนของผู้ถือหุ้นรวม 856 ล้านบาท เพิ่มขึ้นจำนวน 147 ล้านบาท
ซึ่งเกิดจากผลการดำเนินงานของบริษัทฯและบริษัทย่อยที่มีกำไรอย่างต่อเนื่อง

สภาพคล่อง

อัตราส่วนสภาพคล่อง (Current ratio) ของบริษัทและบริษัทย่อย ณ สิ้นปี 2554 ประมาณ 2.02
เท่า เพิ่มขึ้นจากปี 2553 ซึ่งอยู่ที่ 1.49 เท่า เนื่องจากในปี 2554
เงินกู้ยืมจากสถาบันการเงินลดลง และมีการลงทุนในทรัพย์สินเพื่อขายเพิ่มขึ้น เพื่อพัฒนา
และเป็นแหล่งสร้างรายได้ให้กับบริษัทฯ ในอนาคตต่อไป

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยและอิทธิพลหลักที่อาจมีผลต่อการดำเนินงานหรือฐานะทางการเงินในอนาคต อาจแบ่งออกเป็น
2 ปัจจัยหลัก หรือ ปัจจัยภายในและปัจจัยภายนอกกล่าวคือ

1.  ปัจจัยภายในจากการประกอบธุรกิจ

เนื่องจากการประกอบธุรกิจของบริษัทเป็นการพัฒนาอสังหาริมทรัพย์
โดยเฉพาะอย่างยิ่งโครงการนิคมอุตสาหกรรม ซึ่งต้องใช้เงินลงทุนสูง
และใช้เวลายาวนานในการพัฒนาที่ดินและระบบสาธารณูปโภค
ย่อมมีความเสี่ยงด้านต้นทุนทางการเงิน และสภาพคล่อง หากการจำหน่ายไม่เป็นไปตามเป้าหมาย
หรือการดำเนินโครงการที่ล่าช้า สำหรับธุรกิจอาคารชุด และอาคารสำนักงานให้เช่า
นอกจากจะมีความเสี่ยงเช่นเดียวกันกับธุรกิจนิคมอุตสาหกรรมแล้ว
ยังมีความเสี่ยงจากคู่แข่งขันในตลาดเดียวกันด้วย
อย่างไรก็ตามความเสี่ยงที่เกิดจากปัจจัยภายในยังสามารถป้องกัน
และควบคุมมิให้เกิดปัญหาได้ด้วยการบริหารความเสี่ยงที่มีประสิทธิภาพ

2.  ปัจจัยภายนอก

ปัจจัยและอิทธิพลภายนอกที่อาจมีผลกระทบต่อการดำเนินธุรกิจของบริษัทได้แก่
สถานการณ์ความวุ่นวายทางการเมืองภายในประเทศ ที่ส่งผลกระทบต่อการลงทุนของผู้ประกอบการ
สภาพเศรษฐกิจของประเทศและภูมิภาค ตลอดจนภาวะเศรษฐกิจโลก อัตราดอกเบี้ย
การปรับอัตราค่าแรงขั้นต่ำ ราคาน้ำมันที่ผันผวน ภัยธรรมชาติ
การเปลี่ยนแปลงของกฎหมายและข้อบังคับจากหน่วยงานของรัฐ
รวมทั้งพฤติกรรมการบริโภคของลูกค้า เป็นต้น ปัจจัยดังกล่าวเป็นสิ่งที่อยู่นอกเหนือการควบคุม
และการคาดการณ์ของบริษัท ดังนั้นการบริหารความเสี่ยงจากปัจจัยภายนอกจะต้องมีประสิทธิภาพ
และมีความยืดหยุ่นตามปัจจัยและอิทธิพลจากภายนอกด้วย

FINANCIAL.DOC